text: Shen yn rai ki MLA ka Congress ba shah sospon halor ka elekshon President
text: #000000
text: “Kum ka kynhun jong ki san ngut ngin sa shong pyrkhat halor kane,”ong ka nongialam jong ka Congress Legislature Party (CLP) ba la shah sospon, Kong Ampareen Lyngdoh haba kren bad ki lad pathai khubor.
text: #000002
text: Ka la iathuh ruh ba kitei ki san ngut kiba shah sospon mynta ba kynthup naduh u MLA ka Mawlai, Bah Process T Sawkmie, Bah Mayralborn Syiem, Mohendro Rapsang bad Bah Kimfa S Marbaniang ki la dap da ka jingsngewsih ba ki khlem shah khot langha katei ka jingialang ba khot da ka BJP ha Orchid Lake ha ka 06tarik mynta u bnai.
text: #000003
text: Halor ka jingkylli, la kin ym leit ban thep vote, katei ka MLA ka la ong, “Lada kim donkam ia ka vote jong ngi, katta kadei da kawei pat. San vote kadei kaba rit bha lehse, tangba kam long kaba sngewtynnad namar ngi ruh ngi don lang ha ka MDA, hynrei mynta pat ka pynpyrkhat hadei ngi don mynta. Kumta kane ka jinglong jingman ka pynkulmar tangba ngin sa shim pat ia ka rai kaba donkam ha ka por kaba biang bad ngin sa pyntip.”
text: #000004
text: Nalorkata, katei ka nongialam CLP ba la shah sospon ka ong ruh ba katei ka jingjia ka pynshisha ba ki Congdress MLA kim treilang bad ka BJP.
text: #000005
text: “Kumta, kumno ka Congress kan hylla shaphang kane haba ngi ruh ngi khlem shah khot namar ngi dang don ha ka shap Congress, ka long kaba sngewsih,” ka la bynrap biang.
text: #000006
text: Halor ka rai ba ka BJP ka shim ban pynieng da ka kyrtong riewlum ha kane ka elekshon President, katei ka MLA ka la pynpaw ia ka jingkmen ban iohi ba ka BJP sa shisien pat ka la pynlyngoh ia ka ri da kaba shim ia katei ka sienjam khamtam da kaba sei ia ka longkmie bad kata ruh da ka riewlum.
text: #000007
text: “Kadei ka sienjam kaba khring ia baroh, kumta ngi ruh ngi la pyrkhat ba ngin leit lang ha kajuh ka lynti hynrei mynta pat namar ngim don hangne ne hangtai, kumta ngi hap ban sa shim ia ka rai,” ka la ong.
text: #000008
text: Haba kren pat halor ka jingbym lah jong ka BJP ban iaid la ka long ia ka politik, katei ka MLA ka la ong, “Kim pat lah ban kiar ia ka ishu politik bad kane ka pyni ia ka nongrim ba ngi ieng ha ka MDA ba ngi khlem treilang bad ka BJP kumta kyndit bynriew ki paid Meghalaya bad kynmaw ba ngi khlem treilang bad ka BJP. Kane hi ka pyni halor ka jingbym khot jong ki ban pynithuh ia ka kyrtong president bad phim lah ruh ban kyntait ia ka jingshisha.”
text: #000009
text: Shah pynngat haduh 23 ngut ki Pulit hapoh ka NDPS Act ba donkti khaii droks
text: #000011
text: Hiar jurip u CEM sha Barapathar ba wan pynthut ki nong Assam ia ka skhim JJM
text: #000014
text: Maham tyngeh u CEM ia u bar Jylla ba shalan khyndew be-ain na Pilangkata sha Assam
text: #000015